પોલીસ સૂત્રો પાસેથી મળતી માહિતી અનુસાર બારડોલીમાં રહેતા મહમદ અલી દાઉદ મેમણ વર્ષોથી બારડોલી બાંધકામ કરી રહેલા બિલ્ડરો, અન્ય લોકો ઉપરાંત સરકારી અધિકારીઓ વિરુદ્ધ તરેહતરહની આરટીઆઈઓ હેઠળ માહિતીઓ માંગવા ઉપરાંત અનેક લોકો વિરુદ્ધ સરકારમાં ફરિયાદ કરતાં આવેલા આ ઈસમ મહમદ અલી દાઉદ મેમણે તેનો પુત્ર ઝુલ્ફીકાર ઉર્ફે લાલુ મહમદ અલી મેમણ અને તેઓનો સાગરીત ઈબ્રાહીમ દાઉદ મેમણ દ્વારા બારડોલીના ગાંધીરોડ પર આવેલી સિટી સરવે નંબર ૫૪૨૧ તથા સરવે નંબર ૨૭(૨) વાળી જમીન બિનખેતીની જમીનમાં પાડવામાં આવેલા પ્લોટો પૈકી પ્લોટ નંબર૭ અને ૮ વાળી જમીન ખરીદીને તે ઠેકાણે બાંધકામ કરી રહેલા વલસાડ જિલ્લાના અતુલના રહીશ અને હાલ બારડોલી ખાતે રહેતા બિલ્ડર ઐયાઝ અહમદ ઝાહીદ મીયાશેખ વિરુદ્ધ સરકારમાં અનેક પ્રકારની ફરિયાદ કરવા ઉપરાંત આ બાધકામ ગેરકાયદેસર હોવાનું જણાવી આરટીઆઈહેઠળ માહિતી માંગીને આ બિલ્ડર પાસે ૩૦ લાખની ખંડણી માંગવાનો વેપલો ચાલુ કર્યો હતો.